Na temelju članka 30. stavka 7. Zakona o održivom gospodarenju otpadom (Narodne novine 94/13 i 73/17), članka 4. Uredbe o gospodarenju komunalnim otpadom (Narodne novine 50/17) i članka 32. Statuta Grada Skradina ( Službeni vjesnik Šibensko-kninske županije 10/09, 5/13 i 3/18), Gradsko vijeće Grada Skradina, na 7. sjednici održanoj 29. ožujka 2018. godine donosi

**ODLUKU**

**o izmjeni i dopuni Odluke**

**o načinu pružanja javne usluge** **prikupljanja miješanog komunalnog otpada i biorazgradivog komunalnog otpada na području Grada Skradina**

Članak 1.

 U Odluci o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Grada Skradina ( Službeni vjesnik Šibensko-kninske županije br. 2/18) u članku 12. dodaje se stavak 3. koji glasi:

„Iznimno, ako na lokaciji korisnika nema prostora za smještaj standardiziranih spremnika iz stavaka 1. i 2. ovog članka, odnosno ako uvjeti na lokaciji nisu prikladni za smještaj spremnika, miješani komunalni otpad može se skupljati u PVC vrećama označenim odgovarajućim barkodom koje se nabavljaju kod davatelja usluge.

Članak 2.

 U članku 13.iza riječi „ spremnika“ briše se točka i dodaje: „ i barkod naljepnice na PVC vreće.“

Članak 3.

 U članku 14. stavak 1. točka 3. brišu se riječi „ osigurava davatelj usluge“ i zamjenjuju riječima „ se nabavljaju kod davatelja usluge“, a u stavku 2. točka 3. briše se riječ „biorazgradivi“ i zamjenjuje riječju „ reciklabilni“.

Članak 4.

Ova Odluka stupa na snagu osmog dana od dana objave u Službenom vjesniku Šibensko-kninske županije.

KLASA: 351-01/18-01/2

URBROJ: 2182/03-02-18-2

Skradin, 29. ožujka 2018.

GRADSKO VIJEĆE

GRADA SKRADINA

 PREDSJEDNICA

 Nadija Zorica,v.r.